Teemasivu:Kielitiede/Tiesitkö, että...

==Esillä nyt==
* ...J. R. R. Tolkien sai vaikutteita quenyaan esimerkiksi suomesta?
* ...kaksi keinotekoista kieltä – IALA interlingua ja latino sine flexione – on käyttänyt nimeä interlingua ja että occidentalista käytettiin ennen nimeä interlingue?
* ...norjassa on kaksi selvästi erilaista kirjakieltä, kirjanorja (bokmål) ja nykynorja (nynorsk)?
==Tulevia nippelitietoja==
Nämä tiedot tulevat esiintymään teemasivulla myöhemmin.
* ...J. R. R. Tolkien loi Keski-Maan alun perin vain keinotekoisten kieltensä taustalle?
* ...italialainen kardinaali Giuseppe Mezzofanti osasi tai ymmärsi tiettävästi noin 60:tä eri kieltä?
* ...muinaisenglanti on kieliopillisesti lähempänä saksaa kuin nykyenglantia?
* ...slaavilaiset kielet muistuttavat toisiaan enemmän kuin saksan eri murteet?
* ...joidenkin tutkijoiden mukaan viittomakieliä käytettiin jo ennen puhuttuja kieliä?
* ...gestuno on keinotekoinen, kansainväliseen kommunikointiin tarkoitettu viittomakieli?
* ...viittomakieli ei ole tapa esittää puhuttua kieltä vaan luonnollinen kieli?
* ...huuliltaluku perustuu suureksi osaksi päättelyyn ja arvailuun, sillä jotkin äänteet eivät erotu huulten ja huuliaukon muodostamasta kokonaisuudesta?
*...Voynichin käsikirjoitus on kirja, jonka kirjoittajaa, kieltä tai aakkostoa ei tunneta?
*...1900-luvun alussa Suomeen levisi oralismin aate, jonka mukaisesti viittomakieli kiellettiin muun muassa kouluissa?
*...finglish on amerikansuomalaisten keskinäiseen käyttöön syntynyt suomen kielen muoto, jossa on runsaasti englannin kielestä otettuja lainoja?
*...sauna on suomen kielen ainoa englantiin lainattu sana?
*...venykekirjoitus on Wolmar Schildtin kehittämä kirjoitusjärjestelmä, jossa suomen kielen pitkät vokaalit merkitään yhdellä vokaalilla, jonka päällä on venykemerkki (^) eli sirkumfleksi?
*...sijamuoto komitatiivi ei taivu suomen kielessä monikossa?
*...muun muassa prolatiivi (postitse), temporaalinen distributiivi (maanantaisin), situatiivi (nenäkkäin), separatiivi (kotoa), oppositiivi (kasvotusten) ovat suomen kielen sijoja, joita käytetään vain muutamissa vakiintuneissa sanoissa?
*...solresol on keinotekoinen kieli, jota voi kirjoittaa, puhua, soittaa ja viheltää?
*...kirjain A on todennäköisesti saanut alkunsa Egyptin hieroglyfien tai seemiläisten kirjoitusmerkkien härän päätä esittävästä kuvamerkistä?
*...abhaasissa on 58 konsonanttia, mutta vain kaksi vokaalia?
*...tabasaranin kirjakielessä on 48 sijamuotoa ja joissakin sen murteissa jopa 53 sijamuotoa?
*...sumerien arkaaista nuolenpääkirjoitusta ja Egyptin hieroglyfejä pidetään vanhimpina kirjoitusjärjestelminä?
*...muun muassa huulien ”muiskautus” on niin sanottu maiskausäänne, joita käytetään useissa afrikkalaisissa kielissä?
*...malta on kielitieteellisesti arabian murre ja että se on Euroopan unionin ainoa afroaasialaisiin kieliin kuuluva virallinen kieli?
*...seemiläisissä kielissä sanat muodostuvat kolmesta juurikonsonantista ja että vokaalit ja erilaiset liitteet muodostavat juuren kanssa eri sanoja?
*...swahilia käytetään Itä-Afrikassa lingua francana?
*...suurimmalla osaa puhutuista kielistä ei ole omaa kirjoitusjärjestelmää?
*...monissa kielissä käytetään yksikön ja monikon lisäksi kaksikkoa eli duaalia, joka tarkoittaa täsmälleen kahta henkilöä tai asiaa?
*...keisari Kaarle V:n kerrottiin puhuvan espanjaa jumalalleen, italiaa naisilleen, ranskaa miehilleen ja saksaa hevoselleen?
*...kuoleskelemus on vanha nimitys joillekin sairauskohtauksille?
*...ilmansuunnan etelä arvellaan tarkoittaneen alun perin samaa kuin "etäinen paikka"?
*...ilmansuunta koillinen on saanut nimensä siitä, että siitä suunnasta alkaa näkyä aamunkoi?
*...ilmansuunnan itä arvellaan saaneen nimensä siitä, että siitä suunnasta aurinko nousee eli itää?
*...Elias Lönnrot ehdotti vuonna 1839 suomen kielen nollaa tarkoittavaksi sanaksi "tyhjykkää"?
*...suomen kirjakielen oikeinkirjoitus on alun perin kehitetty latinan, ruotsin ja saksan pohjalta?
*...barbaari tarkoitti alun perin henkilöä, joka ei puhunut kreikkaa?
*...italian eteläisinä ja pohjoisina murteina pidettävät kielimuodot kuuluvat kielitieteellisesti eri kieliryhmiin?
*...kiinan kielessä kaikille uusille alkuaineille luodaan uusi kirjainmerkki?
*...sana hottentotti tulee hollannin nikottelijaa tai änkyttäjää merkitsevästä sanasta?
*...romania on ainoa romaaninen kieli, jossa on säilynyt latinan kolme kieliopillista sukua ja substantiivien taivutus?
*...suomen kielessä on kaikkein eniten s-kirjaimella alkavia valtioiden nimiä? (25)
*...golfin suomenkielinen nimi on myös kolopallo ja popcornin paukkumaissi?
*...Etelä-Afrikalla on yksitoista virallista kieltä?
==Arkisto==
Nämä tiedot ovat jo olleet teemasivulla.
* ...muun muassa heprean kieli on elvytetty käyttöön sen kuoltua?
* ...meänkieli on Tornionjoen länsipuolella Ruotsissa puhuttava suomen murre tai sukulaiskieli?
* ...ketšuassa on vain kolme vokaalia?
* ...Kiinassa puhutaan 14:ää siiniittistä eli kiinalaista kieltä, joiden kirjakieli on lähes sama, mutta joiden puhujat eivät pääsääntöisesti ymmärrä toisiaan?
* ...italialainen kardinaali Giuseppe Mezzofanti osasi tai ymmärsi tiettävästi noin 60:tä eri kieltä?
* ...Papua-Uudessa-Guineassa arvioidaan puhuttavan yli 700:aa kieltä, joista monet eivät ole sukua toisilleen ja jotka muodostavat noin 10 prosenttia koko maailman kielistä?